સ્વામી વિવેકાનંદે કહ્યું હતું કે, ‘મારો યુવાન ગીતા નહીં વાંચે તો ચાલશે, પણ મેદાનમાં ફૂટબોલ જરૂર રમવો જોઈએ. તમે મને સો યુવાનો આપો, હું દેશની કાયા પલટી નાંખીશ.’ આજે ય એ ઉક્તિના પથ પર ચાલવાની તાતી જરિયાત છે, યુવાનોને મેદાનમાં મોકલો અને સ્વાસ્થ્યની બાબતમાં મેદાન મારી લો, કારણ કે જે ‘સ્થૂળ’ થઈ રહ્યું છે તે માત્ર નાગરિકો નથી, આખો દેશ, સમગ્ર સંસ્કૃતિ અને સમાજ છે. આપણે ‘સ્થૂળ’ને ‘સ્વસ્થ’ બનાવીએ અને કહીએ, ‘અમે પણ ફિટ છીએ અને ઇન્ડિયા પણ ફિટ છે.’